ORDIN

pentru modificarea și completarea Normelor-cadru privind stabilirea, ajustarea și modificarea tarifelor pentru serviciile publice de transport local și județean de persoane, aprobate prin Ordinul președintelui Autorității Naționale de Reglementare

pentru Serviciile Comunitare de Utilități Publice nr. 272/2007

     Având în vedere dispozițiile:

- art. 20 alin. (1) lit. a) și ale art. 21 alin. (1) lit. a) din Legea serviciilor comunitare de utilități publice nr. 51/2006, republicată, cu modificările și completările ulterioare,

- art. 20 alin. (5) lit. b) din Legea serviciilor de transport persoane în unitățile administrativ-teritoriale nr. 92/2007, cu modificările și completările ulterioare,

în temeiul prevederilor art. 4 alin. (4) din Regulamentul de organizare și funcționare a Autorității Naționale de Reglementare pentru Serviciile Comunitare de Utilități Publice - A.N.R.S.C., aprobat prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 22/2017, cu modificările și completările ulterioare

     **Președintele Autorității Naționale de Reglementare pentru Serviciile Comunitare de Utilități Publice** emite următorul ordin:

Art. I. - Normele-cadru privind stabilirea, ajustarea și modificarea tarifelor pentru serviciile publice de transport local și județean de persoane, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 272/2007 publicat în Monitorul Oficial al României, Partea I, nr. 23 din 11 ianuarie 2008, cu modificările și completările ulterioare, se modifică și se completează după cum urmează:

1. a articolul 16, litera b) se modifică și va avea următorul cuprins:

"b) tarifele se ajustează periodic până la nivelul rezultat din evoluția indicelui prețului de consum total pe economie, prin hotărâri ale autorităților publice locale competente;”

2. La articolul 24, alineatul (1) se modifică și va avea următorul cuprins:

"Art. 24 - (1) Tarifele pentru serviciile publice de transport local de persoane se pot ajusta periodic, la cererea operatorilor de transport/transportatorilor autorizați, la un interval de minimum 3 luni, cel mult până la nivelul rezultat din aplicarea coeficientului de indexare cu evoluția indicelui prețului de consum total, calculat pentru perioada cuprinsă între luna de referință corespunzătoare precedentei aprobări și luna celui mai recent indice publicat de Institutul Național de Statistică la data solicitării."

3. La articolul 26, alineatul (3), după litera c) se introduce o nouă literă, litera d) cu următorul cuprins:

”d) la modificarea numărului de călătorii în cazul serviciilor publice de transport local de persoane sau la modificarea gradului mediu de ocupare a locurilor în autobuz în cazul serviciilor publice de transport județean de persoane, pe baza datelor înregistrate de sistemul de numărare a călătorilor la nivelul unui an.”

4. La articolul 27, partea introductivă a alineatului (1) se modifică care va avea următorul cuprins:

”(1) Modificarea tarifului mediu pentru serviciile publice de transport local de persoane T(cm(1)) (lei/călătorie) se face, în cazul în care numărul de călătorii este identic cu cel din fundamentarea anterioară, potrivit formulei:

5. La articolul 27, după alineatul (1) se introduce un noul alineat, alineatul (1^1), cu următorul cuprins:

(1^1) Modificarea tarifului mediu pentru serviciile publice de transport local de persoane T(cm(1)) (lei/călătorie), în cazul în care se modifică numărul de călătorii, se face potrivit formulei:

                           V (1) (t)

            T cm (1) = ────────── (lei//călătorie), unde:

                     N (1)

V(1) (t) – valoarea totală a serviciilor modificată pe baza influențelor reale primite în costuri; (lei)

N (1) – numărul de călătorii modificat pe baza înregistrărilor din sistemul de numărare a călătorilor la nivelul unui an.”

6. La articolul 27^5, partea introductivă a alineatului (1) se modifică și va avea următorul cuprins;

”Art. 27^5 - (1) Ajustarea și modificarea nivelului tarifului mediu pe km/loc pentru serviciile publice de transport județean de persoane se fac, în cazul în care gradul mediu de ocupare a locurilor în autobuz este identic cu cel din fundamentarea anterioară, în situațiile prevăzute la art. 24 și art. 26 din prezentele norme-cadru, potrivit formulei:”

7. După articolul 27^5 se introduce un nou articol, articolul 27^6 cu următorul cuprins:

”Art. 27^6 - (1) Modificarea nivelului tarifului mediu pe km/loc, în cazul în care se modifică gradul mediu de ocupare a locurilor în autobuz, se face potrivit formulei:

                           V (1) (t)

            Tm (1) = ────────── (lei//Km/loc), unde:

                     N (km) x Cap.m (1) (loc)

Tm (1) - tariful mediu modificat; (lei/km/loc);

V(1) (t) – valoarea totală a serviciului modificată pe baza influențelor reale primite în costuri; (lei)

N (km) – conform semnificației de la art. 27^5 alin. (1);

Cap.m (1) (loc) – capacitatea medie de transport modificată față de fundamentarea anterioară, pe baza gradului mediu de ocupare a locurilor din autobuz determinat, la nivelul unui an, prin sistemul de numărare a călătorilor.

(2) Prevederile art. 27^5 alin. (2) – (4) se aplică corespunzător.”

8. **Anexele nr. 1 și 2 se modifică și se înlocuiesc cu anexele nr. 1 și 2 care fac parte integrantă din prezentul ordin.**

**Art. II.** - Prezentul ordin se publică în Monitorul Oficial al României, Partea I.

Președintele Autorității Naționale de Reglementare pentru

Serviciile Comunitare de Utilități Publice,

**Ionel Tescaru**

București, 02 septembrie 2022.

Nr.634

Anexa nr. 1\*)

(Anexa nr. 1 la normele-cadru)

STRUCTURA

pe elemente de cheltuieli pentru stabilirea, ajustarea sau modificarea tarifului mediu pentru serviciul public de transport local de persoane efectuat prin curse regulate

|  |  |  |  |  |
| --- | --- | --- | --- | --- |
| Nr. crt. | ELEMENTE DE CHELTUIELI | Valori anuale  -lei- | | |
| Stabilire | Ajustare | Modificare |
| I. | Cheltuieli materiale: |  |  |  |
|  | Carburanți |  |  |  |
|  | Energie electrică |  |  |  |
|  | Amortizare |  |  |  |
|  | Service auto (întreținere-reparații) |  |  |  |
|  | Schimb ulei |  |  |  |
|  | Schimb filtru |  |  |  |
|  | Schimb antigel |  |  |  |
|  | Piese de schimb |  |  |  |
|  | Alte cheltuieli materiale |  |  |  |
| II. | Cheltuieli cu taxe/impozite și autorizații |  |  |  |
|  | Inspecția tehnică periodică |  |  |  |
|  | Asigurare de răspundere civilă auto obligatorie |  |  |  |
|  | Asigurare CASCO |  |  |  |
|  | Impozit pe mijloc de transport |  |  |  |
|  | Impozit pe terenuri pentru parcare |  |  |  |
|  | Impozit pe clădiri |  |  |  |
|  | Redevență |  |  |  |
|  | Taxă de mediu |  |  |  |
|  | Alte cheltuieli cu taxe/impozite și autorizații |  |  |  |
| III. | Cheltuieli cu salariile personalului, din care: |  |  |  |
|  | - salarii |  |  |  |
|  | - contribuții sociale obligatorii |  |  |  |
|  | - alte drepturi asimilate salariilor |  |  |  |
| IV. | Cheltuieli de exploatare (I+II+III) |  |  |  |
| V. | Cheltuieli financiare |  |  |  |
| VI. | Total cheltuieli (IV+V) |  |  |  |
| VII. | Profit |  |  |  |
| VIII. | Valoare totală servicii de transport local (VI+VII) |  |  |  |
| IX. | Număr anual de călătorii |  |  |  |
| X. | Tarif mediu (lei/călătorie) (VIII/IX) | Tcm= | Tcm(1)= Tcm(0) + Delta | Tcm(1)= Tcm(0)+ Delta sau Tcm (1) = |
| XI. | T.V.A. |  |  |  |
| XII. | Tarif mediu, inclusiv T.V.A. (lei/călătorie) (X+XI) |  |  |  |

NOTĂ:

Structura va fi adaptată pe elemente de cheltuieli specifice fiecărui operator de transport/transportator autorizat.

Defalcarea cheltuielilor indirecte, administrative și generale ale societății între Serviciul public de transport și alte servicii/activități desfășurate de Operator se poate face prin utilizarea unei chei de repartizare în funcție de ponderea cifrei de afaceri aferentă celor două categorii de activități desfășurate din total cifră de afaceri.

Pentru ajustarea sau modificarea tarifelor pentru serviciile publice de transport local de persoane, în fișa de fundamentare se vor prezenta: situația actuală a cheltuielilor și veniturilor realizate pe ultimele 12 luni, creșterile acestora și situația cheltuielilor și veniturilor propuse.

Anexa nr. 2\*)

(Anexa nr. 2 la normele-cadru)

STRUCTURA

pe elemente de cheltuieli pentru stabilirea, ajustarea sau modificarea tarifului mediu pentru serviciul public de transport județean de persoane efectuat prin curse regulate

|  |  |  |  |  |
| --- | --- | --- | --- | --- |
| Nr. crt. | ELEMENTE DE CHELTUIELI | Valori anuale  -lei- | | |
| Stabilire | Ajustare | Modificare |
| I. | Cheltuieli materiale: |  |  |  |
|  | Carburanți |  |  |  |
|  | Energie electrică |  |  |  |
|  | Amortizare |  |  |  |
|  | Service auto (întreținere-reparații) |  |  |  |
|  | Schimb ulei |  |  |  |
|  | Schimb filtru |  |  |  |
|  | Schimb antigel |  |  |  |
|  | Piese de schimb |  |  |  |
|  | Alte cheltuieli materiale |  |  |  |
| II. | Cheltuieli cu taxe/impozite și autorizații |  |  |  |
|  | Inspecția tehnică periodică |  |  |  |
|  | Asigurare de răspundere civilă auto obligatorie |  |  |  |
|  | Asigurare CASCO |  |  |  |
|  | Licență comunitară |  |  |  |
|  | Impozit pe mijloc de transport |  |  |  |
|  | Impozit pe terenuri pentru parcare |  |  |  |
|  | Impozit pe clădiri |  |  |  |
|  | Redevență |  |  |  |
|  | Taxă de mediu |  |  |  |
|  | Alte cheltuieli cu taxe/impozite și autorizații |  |  |  |
| III. | Cheltuieli cu salariile personalului, din care: |  |  |  |
|  | - salarii |  |  |  |
|  | - contribuții sociale obligatorii |  |  |  |
|  | - alte drepturi asimilate salariilor |  |  |  |
| IV. | Cheltuieli de exploatare (I+II+III) |  |  |  |
| V. | Cheltuieli financiare |  |  |  |
| VI. | Total cheltuieli (IV+V) |  |  |  |
| VII. | Profit |  |  |  |
| VIII. | Valoare totală servicii de transport (VI+VII) |  |  |  |
| IX. | Număr total de km planificați anual – N(km) |  |  |  |
| X. | Cap. m (loc) |  |  |  |
| XI. | Tarif mediu (lei/km/loc) - VIII/(IX X) | Tm= | Tm (1) = Tm (0) + Delta | Tm (1) = Tm (0)+ Delta sau Tm (1) = |
| XII. | T.V.A. |  |  |  |
| XIII. | Tarif mediu, inclusiv T.V.A. (lei/km/loc) (XI+XII) |  |  |  |

NOTĂ:

Structura va fi adaptată pe elemente de cheltuieli specifice fiecărui operator de transport/transportator autorizat.

Defalcarea cheltuielilor indirecte, administrative și generale ale societății între Serviciul public de transport și alte servicii/activități desfășurate de Operator se poate face prin utilizarea unei chei de repartizare în funcție de ponderea cifrei de afaceri aferentă celor două categorii de activități desfășurate din total cifră de afaceri.

Pentru ajustarea sau modificarea tarifelor pentru serviciile publice de transport județean de persoane, în fișa de fundamentare se vor prezenta: situația actuală a cheltuielilor și veniturilor realizate pe ultimele 12 luni, creșterile acestora și situația cheltuielilor și veniturilor propuse.